Il-Kunsill illum adotta konklużjonijiet dwar teknoloġiji u applikazzjonijiet nukleari u radjoloġiċi li ma jipproduċux enerġija. Filwaqt li jirrikonoxxi r-rwol importanti tat-teknoloġiji nukleari u radjoloġiċi f'oqsma bħall-mediċina, l-industrija, ir-riċerka u l-ambjent, il-Kunsill jistieden lill-Kummissjoni biex tappoġġa r-riċerka f'dawn l-oqsma. Il-Kunsill jitlob ukoll lill-Kummissjoni biex tiżviluppa Pjan ta' Azzjoni, li għandu jindirizza tliet għanijiet speċifiċi: is-sigurtà tal-provvista ta' isotopi radjuattivi għal użi mediċi fl-UE it-titjib tal-protezzjoni mir-radjazzjoni u s-sigurtà għall-pazjenti u l-persunal mediku Ewropew il-faċilitazzjoni tal-innovazzjoni fl-applikazzjonijiet mediċi tal-isotopi radjuattivi, ir-radjufarmaċewtiċi u r-radjazzjoni jonizzanti. Ix-xjenza, it-teknoloġija u l-applikazzjonijiet nukleari u radjoloġiċi jintużaw f'firxa wiesgħa ta' oqsma bħall-mediċina, l-ikel u l-agrikoltura, l-ambjent, l-industrija, il-materjali, l-ispazju u l-wirt kulturali. Aqra t-test sħiħ tal-Konklużjonijiet tal-Kunsill Ara l-paġna tal-laqgħa